# **LĪGUMS Nr. \_\_\_\_\_\_\_\_\_\_\_\_**

**par telpu un teritorijas uzkopšanas pakalpojumiem**

## Siguldā, 2017.gada \_\_.\_\_\_\_\_\_\_\_\_

**SIA “Siguldas Sporta Serviss”**, juridiskā adrese: Peldu iela 1, Sigulda, Siguldas novads, LV-2150, Reģ.Nr.: 40003411141, tās valdes locekles Elīnas Sofijas Kalējas personā, kas darbojas uz statūtu pamata, turpmāk Līguma tekstā saukts “**PASŪTĪTĀJS**” no vienas puses,

un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Reģ.Nr.: \_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_ personā, kas darbojas uz \_\_\_\_\_\_\_\_\_\_\_\_\_\_ pamata, turpmāk Līguma tekstā saukts **“UZŅĒMĒJS”** no otras puses, abas kopā turpmāk Līguma tekstā sauktas **“PUSES”**, vienojās par sekojošiem līgumattiecību noteikumiem:

1. **LĪGUMA PRIEKŠMETS**
   1. PASŪTĪTĀJS uzdod un UZŅĒMĒJS ar savu darbu un līdzekļiem apņemas veikt Siguldas Sporta centra telpu un teritorijas uzkopšanas darbus Ata Kronvalda ielā 7a, Siguldā, Siguldas novadā, LV-2150 turpmāk tekstā saukts **“OBJEKTS”**, saskaņā ar Pielikumu Nr.1 “Tehniskā specifikācija” un Pielikumu Nr.2 “Finanšu piedāvājums”.
2. **NORĒĶINU UN DARBU PIEŅEMŠANAS KĀRTĪBA**
   1. PASŪTĪTĀJS pieņem UZŅĒMĒJA veiktos darbus sekojošā kārtībā: UZŅĒMĒJS līdz tekošā mēneša 15.datumam iesniedz PASŪTĪTĀJAM darbu pieņemšanas – nodošanas aktu par tekošajā mēnesī veiktajiem uzkopšanas darbiem;
      1. Gadījumā, ja 2 (divu) darba dienu laikā PASŪTĪTĀJS neiesniedz UZŅĒMĒJAM rakstveida pretenziju par veiktajiem uzkopšanas darbiem, darbi uzskatāmi par pieņemtiem pilnā apjomā un visaugstākajā kvalitātē.
      2. Gadījumā, ja PASŪTĪTĀJS izsaka rakstveida pretenziju par UZŅĒMĒJA darbu apjomu un kvalitāti, UZŅĒMĒJAM ir pienākums ne vēlāk kā tekošo 24 (divdesmit četru) stundu laikā kvalitātes trūkumus novērst uz sava rēķina.
   2. PASŪTĪTĀJS apņemas norēķināties ar UZŅĒMĒJU pamatojoties uz UZŅĒMĒJA piestādīto rēķinu/iem pilnā apmērā ne vēlāk kā 10 (desmit) dienu laikā kopš UZŅĒMĒJA rēķina izrakstīšanas dienas.
   3. Par šajā Līgumā noteikto samaksas termiņu neievērošanu PASŪTĪTĀJS maksā UZŅĒMĒJAM līgumsodu 0,5% apmērā no laikā neapmaksātās rēķina summas par katru nokavēto dienu.
   4. Visas no PASŪTĪTĀJA saņemtās summas UZŅĒMĒJS var ieskaitīt vispirms līgumsoda dzēšanai par jebkuru pagājušo periodu jebkurā laikā, un tikai pēc tam atlikusī summa tiek ieskaitīta pamatparāda dzēšanai.
3. **PASŪTĪTĀJA TIESĪBAS UN PIENĀKUMI**
   1. PASŪTĪTĀJS apņemas:
      1. Līguma parakstīšanas brīdī, PASŪTĪTĀJS apņemas informēt UZŅĒMĒJU par veidu, kādā tas vēlas saņemt ikmēneša rēķinu par sniegtajiem pakalpojumiem:
         1. fiziski - uz rekvizītos norādīto pasta adresi;
         2. elektroniski - uz e-pasta adresi: sportaserviss@sigulda.lv.
      2. Līguma 2.2.punktā noteiktajā kārtībā un apmērā samaksāt UZŅĒMĒJAM par veikto darbu, atbilstoši tā piestādītajam/iem rēķinam/iem;
      3. nodrošināt darbu izpildītājiem piekļūšanu OBJEKTAM, iepriekš saskaņojot laiku ar PASŪTĪTĀJA pārstāvi, kā arī ierādīt slēdzamu telpu darba inventāra, materiālu un līdzekļu glabāšanai;
      4. pēc UZŅĒMĒJA pieprasījuma izsniegt apkopjamo telpu plānu kopijas;
      5. brīdināt UZŅĒMĒJU ne vēlāk kā 1 (vienu) dienu iepriekš par OBJEKTĀ paredzētajiem remontdarbiem, vienlaicīgi informējot par minēto darbu izpildes vietu un laiku;
      6. ne vēlāk kā Līguma noslēgšanas dienā iesniegt UZŅĒMĒJAM OBJEKTA iekšējos kārtības noteikumus un brīdināt UZŅĒMĒJU ne vēlāk kā 1 (vienas) dienas laikā kopš izmaiņu apstiprināšanas OBJEKTA iekšējos kārtības noteikumos;
      7. segt visus UZŅĒMĒJA izdevumus, kas saitīti ar parāda piedziņas procesu (tai skaitā „Inkasso” pakalpojumu sniedzēja izmaksas un visus pārējos iespējamos izdevumus), gadījumā, ja PASŪTĪTĀJS nav ievērojis šī Līguma 2.punktā minēto norēķinu kārtību, visas saņemtās naudas summas no Pasūtītāja pa priekšu tiek ieskaitītas šo izdevumu un līgumsoda segšanai.
   2. PASŪTĪTĀJS ir tiesīgs:
      1. paturēt kontroles funkcijas par kārtību uzkopšanā nodotajā OBJEKTĀ;
      2. izteikt priekšlikumus par uzkopšanas darbu vēlamo izpildes veidu, laiku un kārtību.
4. **UZŅĒMĒJA TIESĪBAS UN PIENĀKUMI**
   1. UZŅĒMĒJS apņemas:
      1. veikt OBJEKTA telpu uzkopšanas darbus, ievērojot PASŪTĪTĀJA noteikto uzkopšanas grafiku, izmantojot savus uzkopšanas darbos nepieciešamos resursus (inventārs, materiāli, līdzekļi, tehnika), kas atbilst LR un ES normatīvajām prasībām;
      2. pildot ar šo Līgumu uzņemtās saistības, ievērot LR darba drošības, ugunsdrošības, sanitāri tehniskās un vides aizsardzības normas, uzņemoties atbildību par zaudējumiem, kas PASŪTĪTĀJAM radušies minēto noteikumu neievērošanas rezultātā.
   2. UZŅĒMĒJS ir tiesīgs:
      1. pēc savām iespējām un ieskatiem noteikt veicamo darbu izpildes veidu un kārtību, uzdodot atsevišķu pienākumu veikšanu trešajām personām, vai vajadzības gadījumā pieaicināt speciālistus. UZŅĒMĒJS ir atbildīgs par trešo personu darbību, bezdarbību un tās sekām, ja UZŅĒMĒJS tās ir pieaicinājis šajā Līgumā noteikto saistību izpildei;
      2. vienpusēji pārtraukt ar Līgumu uzņemto saistību izpildi, ja PASŪTĪTĀJS nepilda, vai nepienācīgi pilda Līguma 2.punktā noteiktās saistības, rakstveidā brīdinot par to PASŪTĪTĀJU 5 (piecas) darba dienas iepriekš;
      3. neuzņemties atbildību par kvalitatīvas tīrības nodrošināšanu OBJEKTĀ gadījumā, ja PASŪTĪTĀJA vainas dēļ kādai no tīrāmajām virsmām, segumiem vai priekšmetiem tiek konstatēti specifiski un/vai neatgriezeniski bojājumi un/vai traipi, sastādot atsevišķu aktu par katru šāda veida konstatēto apstākli OBJEKTĀ.
5. **PUŠU ATBILDĪBA**
   1. Katra līgumslēdzēja PUSE ir atbildīga par savu saistību izpildi.
   2. PUSES tiek atbrīvotas no atbildības par saistību daļēju vai pilnīgu neizpildīšanu, ja tas noticis nepārvaramas varas rezultātā, ko attiecīgā puse nav varējusi nedz paredzēt, nedz novērst, ne ietekmēt.
   3. Katra PUSE ir atbildīga par zaudējumiem, kas otrai pusei vai trešajai personai radušies tās darbinieku vai pilnvaroto personu darbības vai bezdarbības rezultātā.
6. **LĪGUMA SUMMA UN TERMIŅŠ**
   1. Līguma summa ir 41’999.00 EUR (četrdesmit viens tūkstotis deviņi simti deviņdesmit deviņi euro un nulle centi) bez pievienotās vērtības nodokļa.
   2. Līgums stājas spēkā ar **\_\_\_\_.gada \_\_\_.\_\_\_\_\_\_\_\_\_** un ir spēkā līdz Līguma summas pilnīgam izlietojumam.
   3. Katra PUSE ir tiesīga lauzt šo Līgumu vienpersoniski pēc savas iniciatīvas, paziņojot par to rakstveidā otrai Pusei ne vēlāk kā 3 (trīs) darba dienas iepriekš.
   4. PUSĒM savstarpēji vienojoties Līgums var tikt izbeigts jebkurā laikā.
   5. Līgumattiecības par pabeigtām atzīstamas brīdī, kad puses izpildījušas savstarpējās saistības un starp tām pilnīgi nokārtoti rēķini.
7. **ĪPAŠIE NOTEIKUMI**
   1. PASŪTĪTĀJA vai UZŅĒMĒJA reorganizācijas gadījumā visas tiesības un saistības pēc šā Līguma pāriet to tiesību un saistību pārņēmējam/iem.
   2. PASŪTĪTĀJA vai UZŅĒMĒJA likvidācijas gadījumā šī Līguma darbība tiek izbeigta.
   3. Šis Līgums pilnībā apliecina PUŠU vienošanos. Jebkuras izmaiņas šī Līguma noteikumos stāsies spēkā tikai ar nosacījumu, ja tās tiks noformētas rakstveidā un tās būs parakstījušas abas PUSES.
   4. Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
   5. PUSES apņemas ievērot konfidencialitāti attiecībā uz finansiālo, komerciālo un cita veida informāciju par otras PUSES darbību, kura iegūta līgumisko attiecību laikā.
   6. Kā Līguma darbības laikā, tā arī pēc līgumattiecību izbeigšanās katra PUSE apņemas neveikt darbības, kas tieši vai netieši var kaitēt otras PUSES prestižam un interesēm.
   7. Līdz ar šī Līguma parakstīšanu visa iepriekšējā sarakste un pārrunas zaudē savu spēku.
   8. Jebkurš strīds, nesaskaņa vai prasība, kas izriet no šī Līguma, skar šo Līgumu, šī Līguma grozīšanu, pārkāpšanu, izbeigšanu, likumību, spēkā esamību vai iztulkošanu, tiks izšķirts Latvijas Republikas tiesu iestādēs saskaņā ar LR spēkā esošajiem normatīvajiem aktiem.
   9. Līgums sastādīts latviešu valodā, 2 (divos) identiskos eksemplāros, uz 4 (četrām) lapas pusēm, ar vienādu juridisko spēku, pa vienam eksemplāram katrai līgumslēdzējai PUSEI.
   10. Līgumam pievienoti 2 (divi) pielikumi uz \_\_ (\_\_\_\_\_\_\_) lapas pusēm, kas ir natņemama šī Līguma sastāvaļa.
   11. PUŠU paraksti zem šī Līguma vienlaicīgi apstiprina, ka PUSES ar Līguma tekstu iepazinušās, tas tām ir zināms, saprotams un pilnībā atbilstošs to gribai.
8. **PUŠU KONTAKTPERSONAS**
   1. PASŪTĪTĀJA kontaktpersona: Juris Dzenis, Siguldas Sporta centra direktors, tālr. +371 29277522, e-pasts: juris.dzenis@sigulda.lv.
   2. UZŅĒMĒJA kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. PUSES apņemas viena otru informēt rakstveidā par kontaktpersonu maiņu ne vēlāk kā 2 (divas) dienas iepriekš. Gadījumā, ja minētie nosacījumi netiek ievēroti, visus zaudējumus un sekas, kas iestājušās neinformēšanas rezultātā, sedz vainīgā PUSE.
   4. Visa informācijas aprite, kas izriet no šī Līguma tiesībām un pienākumiem, organizējama vienīgi rakstveida formā, nosūtot pa pastu uz PUŠU norādītajām faktiskajām adresēm šī līguma 9.punktā.
9. **LĪGUMA PIELIKUMI**
   1. Līgumam tiek pievienoti sekojoši pielikumi, kas ir tā neatņemamas sastāvdaļas:
      1. Pielikums Nr.1 – “Tehniskā specifikācija” uz \_\_\_ (\_\_\_\_\_) lapusēm;
      2. Pielikums Nr.2 – “Finanšu piedāvājums” uz \_\_\_ (\_\_\_\_\_) lapusēm.
10. **PUŠU REKVIZĪTI**

|  |  |
| --- | --- |
| PASŪTĪTĀJS  **SIA “Siguldas Sporta Serviss”**  Juridiskā adrese: Peldu iela 1, Sigulda,  Siguldas novads, LV-2150  Reģ.Nr. 40003411141  PVN Nr. LV40003411141  Banka: AS “Swedbank”  Kods: HABALV22  Konta Nr.: LV62HABA0551033428205  \_\_\_\_\_\_\_\_\_\_\_\_\_\_\_ /Elīna Sofija Kalēja/ | UZŅĒMĒJS  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_ /\_\_\_\_\_\_ \_\_\_\_\_/ |